**Concursul Național ”Terra, mica olimpiadă de geografie” 2024** - etapa județeană se va desfăşura cu prezență fizică în data de 24 martie 2024, la Școala Gimnazială ”Miron Costin” Bacău.

 Pentru etapa județeană a Concursului Național Terra din anul şcolar 2023-2024, selecția elevilor participanți se realizează la nivelul unității de învățământ.

Listele cu elevii participanți (conform machetei atașate-anexa 1) se transmit către doamna prof. Hanga Andra Andreea (merauta\_andra@yahoo.com) și către ISJ Bacău (popovici.mihaela@e-isjbacau.ro ), până la data de 19.03.2024, atât in format editabil, cât și scanate, semnate, ștampilate. **Numele și prenumele elevilor se completeaza cu majuscule, inițiala tatălui și cu diacritice.** **Fontul va fi TNR, 12.**  Profesorii coordonatori vor pune la dispoziția elevilor acordul pentru prelucrarea datelor personale, care vor fi scanate și trimise într-un singur document PDF pe adresele de mai sus.

Concursul se va desfăşura între orele 10.00 – 11.30. Accesul elevilor în săli va fi permis până la ora 9:30. Elevii au obligația să aibă actul de identitate/carnetul de elev vizat pentru anul şcolar 2023-2024. Este interzis accesul elevilor în sala de concurs cu orice fel de materiale informative: manuale, culegeri, caiete, hărți, atlase etc. De asemenea, se interzice accesul, în sala de concurs, cu telefoane mobile.

**Notă:** Se va reveni cu precizări referitoare la programul concursului, în funcție de precizările ME privind organizarea şi desfăşurarea etapei județene, dacă este cazul.